《鲜于伯几举近诗有一官屡厄黄杨闰之句忘其全》
元代·方回

与世相违已背驰，樽前各举近吟诗。
一官屡厄黄杨闰，万卷难充画饼饥。
浪说炎蒸今可畏，悬知摇落即堪悲。
山潜涧蛰吾当去，自有髯侯奋迅时。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。